BG
C 257/6
Официален вестник на Европейския съюз
4.7.2022 г.
Решение на Съда (втори състав) от 12 май 2022 г. — Christoph Klein/Европейска комисия (Дело C-430/20 P) (1) (Обжалване — Член 265 ДФЕС — Иск за установяване на неправомерно бездействие — Директива 93/42/ЕИО — Медицински изделия — Член 8, параграфи 1 и 2 — Процедура съгласно защитни разпоредби — Нотифициране от страна на държава членка на решение за забрана на пускането на определено медицинско изделие на пазара — Продължителна липса на отговор от Европейската комисия — Липса на решение — Допустимост — Процесуална легитимация — Срок за предявяване на иск — Покана за предприемане на действия в разумен срок — Принцип на добра администрация — Задължение за мотивиране на Общия съд на Европейския съюз) (2022/C 257/07) Език на производството: немски Страни Жалбоподател: Christoph Klein (представител: H.-J. Ahlt, Rechtsanwalt) Друга страна в производството: Европейска комисия (представители: първоначално C. Hermes, F. Thiran и M. Jáuregui Gómez, а впоследствие C. Hermes и F. Thiran)
Диспозитив 1) Отменя определение на Общия съд на Европейския съюз от 2 юли 2020 г., Klein/Комисия (T-562/19, EU:T:2020:300), доколкото Общият съд отхвърля като недопустим иска на г-н Christoph Klein на основание член 265 ДФЕС да се установи, че Европейската комисия неправомерно е бездействала в процедурата съгласно защитните разпоредби, инициирана на 7 януари 1998 г. от Федерална република Германия, и не е взела решение по отношение на изделието „Inhaler Broncho Air®“ в съответствие с Директива 93/42/ЕИО на Съвета от 14 юни 1993 година относно медицинските изделия.
2) Връща делото на Общия съд на Европейския съюз за произнасяне по съществото на иска.
3) Не се произнася по съдебните разноски.
(1)
ОВ C 371, 3.11.2020 г.
Решение на Съда (осми състав) от 12 май 2022 г. (преюдициално запитване от Специализиран наказателен съд — България) — Производство по молба на RR, JG (Дело C-505/20) (1) (Преюдициално запитване — Съдебно сътрудничество по наказателноправни въпроси — Обезпечаване и конфискация на средства и облаги от престъпна дейност в Европейския съюз — Директива 2014/42/ЕС — Член 4 — Конфискация — Член 7 — Обезпечаване — Член 8 — Процесуални гаранции — Обезпечаване и конфискация на вещ, принадлежаща на трето лице извън наказателното производство — Национална правна уредба, която в рамките на съдебната фаза на производството не предвижда правно средство за защита на трети лица и не допуска евентуално връщане на вещта преди приключване на наказателното производство) (2022/C 257/08) Език на производството: български Запитваща юрисдикция Специализиран наказателен съд